**Retningslinjer for arbeidstid, reiseregulativ og telefonordninger i NORSØK**

Gjelder fra 01.05.18 etter forhandlinger mellom arbeidsgiver og arbeidstakerorganisasjonene i NORSØK

**1. Arbeidstid**

1.1 Ordinær arbeidstid

Ordinær arbeidstid per uke er 37,5 timer. Arbeidstiden inkluderer 20 min. spisepause per dag.

Den alminnelige arbeidstid er fra kl. 0800 til kl. 1700, med kjernetid mellom kl. 09.00 og 14.30.

1.2 Fleksibel arbeidstid

Det praktiseres fleksibel arbeidstid. Avregningstidspunkt er 31.12. hvert år. Avregningstidspunktet kan avvikes etter spesiell avtale for enkelte stillingskategorier.

Det tillates overført 45 plusstimer eller 10 minustimer til neste avregningsperiode. Tid utover 10 minustimer medfører trekk i lønn. Plusstimer utover 45 blir strøket uten kompensasjon.

1.3 Beregning av arbeidstid ved deltagelse på ikke pålagte arrangement:

Arbeidstid ved deltagelse på ikke pålagte arrangement som kurs, seminar, temamøter, utstillinger, messer osv regnes time for time opp til 7,5 timer. Utover 7,5 time regnes ikke arbeidstid.

1.4 Overtidsarbeid

Partene er enige om at overtid skal begrenses mest mulig. Overtid skal være avtalt på forhånd. For arbeidstakere med rett til overtidsbetaling gis et tillegg til timelønnen på 50 %.

Pålagt opparbeidet overtid avspaseres time for time.

1.5 Arbeidstid i forbindelse med høytider

- Det er fri julaften og nyttårsaften

- Arbeidstiden er 6 timer per dag på hverdagene i romjula

- Arbeidstiden er 4 timer onsdag før skjærtorsdag

1.6 Beredskap, vaktordninger og tilgjengelighet

Egne arbeidsavtaler regulerer dette.

1.7 Beregning av arbeidstid på reiser:

Reisetid er den tid som medgår på reisen mellom arbeidssted/bosted og oppdragssted, inkludert nødvendig ventetid underveis. Dersom reisen omfatter flere oppdragssteder regnes tid for reiser mellom oppdragsstedene som reisetid. Tid som tilbringes på hotell og lignende, beregnes ikke som reisetid. Reisetid mellom kl. 22.00-6.00 blir ikke regnet som reisetid i den delen av dette tidsrommet det benyttes soveplass.

På pålagte arbeidsreiser og reiser som er en del av det ordinære arbeidet regnes 60 minutters arbeid per reisetime utover vanlig arbeidstid.

Ikke pålagte reiser som f. eks. kongresser, kurs, seminar, temamøter, utstillinger messer osv regnes 30 minutters arbeidstid per time reisetid utover vanlig arbeidstid. På lørdager, søndager og helligdager regnes 30 minutters arbeidstid per reisetime.

På særlig tidkrevende ikke pålagte arbeidsreiser kan det gjøres særskilte avtaler.

**2. Reiseregulativ**

Statens reiseregulativ, innenlands- og utenlandsregulativet, med tilhørende bestemmelser, gjelder for alle ansatte i NORSØK, med mindre annet avtales mellom partene. Det gis ikke kompensasjonstillegg for reiser i utladet.

**3. Telefonordninger**

Ansatte som kontinuerlig trenger å være tilgjengelig utenfor arbeidstiden får fri tjenestetelefon som også kan benyttes privat.

Øvrige ansatte kan velge mellom:

1) Tjenestetelefon som kun brukes i jobbsammenheng

2) Privat telefonabonnement som brukes privat og i jobb, abonnementskostnader dekkes privat. NORSØK dekker kostnad til kjøp av telefon. Maks kostnad per telefon begrenses oppad til kr 3000.

3) Privat kjøp av telefon med mulighet for to simkort. NORSØK dekker abonnement for simkort som brukes i jobbsammenheng. Kostnad til kjøp av telefon dekkes privat.